title: 2010/517/EU: Az Európai Parlament határozata ( 2010. május 5. ) az Európai Repülésbiztonsági Ügynökség 2008-as pénzügyi évre vonatkozó elszámolása lezárásáról

text:
               25.9.2010

               HU

               Az Európai Unió Hivatalos Lapja

               L 252/140

         AZ EURÓPAI PARLAMENT HATÁROZATA
   (2010. május 5.)
   az Európai Repülésbiztonsági Ügynökség 2008-as pénzügyi évre vonatkozó elszámolása lezárásáról
   (2010/517/EU)
   AZ EURÓPAI PARLAMENT,
   tekintettel az Európai Repülésbiztonsági Ügynökség 2008-as pénzügyi évre szóló végleges éves beszámolójára,
   tekintettel a Számvevőszéknek az Európai Repülésbiztonsági Ügynökség 2008-as pénzügyi évre vonatkozó éves beszámolójáról szóló jelentésére, az Ügynökség válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Repülésbiztonsági Ügynökség létrehozásáról szóló, 2008. február 20-i 216/2008/EK európai parlamenti és tanácsi rendeletre (3) és különösen annak 60. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0068/2010),

               1.

               jóváhagyja az Európai Repülésbiztonsági Ügynökség 2008-as pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezt a határozatot az Európai Repülésbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 21. o.

      (2)  HL L 248., 2002.9.16., 1. o.

      (3)  HL L 79., 2008.3.19., 1. o.

      (4)  HL L 357., 2002.12.31., 72. o.


title: A Tanács határozata (1977. június 14.) a Vámegyüttműködési Tanácsnak az áruk vámtarifákba történő osztályozására vonatkozó nómenklatúra módosításáról szóló, 1976. június 18-i ajánlásának elfogadásáról

text:
Fontos jogi nyilatkozat

|

31977D0412

Hivatalos Lap L 149 , 17/06/1977 o. 0017 - 0017 finn különkiadás fejezet 2 kötet 2 o. 0085  görög különkiadás: fejezet 02 kötet 3 o. 0097  svéd különkiadás fejezet 2 kötet 2 o. 0085  spanyol különkiadás fejezet 02 kötet 3 o. 0195  portugál különkiadás fejezet 02 kötet 3 o. 0195

		A Tanács határozata(1977. június 14.)a Vámegyüttműködési Tanácsnak az áruk vámtarifákba történő osztályozására vonatkozó nómenklatúra módosításáról szóló, 1976. június 18-i ajánlásának elfogadásáról(77/412/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 28. és 113. cikkére,tekintettel a Bizottság ajánlására,mivel a kilenc tagállam az áruk vámtarifákban történő osztályozására vonatkozó nómenklatúráról szóló, 1950. december 15-i brüsszeli egyezményt megkötő Szerződő Fél; mivel a közös vámtarifa ezen a nómenklatúrán alapul;mivel a Vámegyüttműködési Tanács a Szerződő Feleknek ajánlást tehet az egyezmény és ennek alapján az egyezmény részét képező nómenklatúra módosítására; mivel 1976. június 18-án a Tanács ajánlást tett a nómenklatúra módosítására;mivel az egyezmény értelmében a belga külügyminisztérium minden javasolt módosítástervezet szövegéről tájékoztatja valamennyi Szerződő Felet, valamint az összes többi aláíró fél és csatlakozó állam kormányát, és a szöveg elfogadottnak tekintendő, ha a Szerződő Felek a tájékoztatás napjától számított hat hónapon belül nem emelnek kifogást; mivel kifogás hiányában a módosítás a fent említett időszak lejártát követő hat hónap múlva hatályba lép, és valamennyi Szerződő Fél vámtarifáit az utóbb említett időszak végére hozzá kell igazítani a módosított nómenklatúrához;mivel a belga külügyminisztérium az 1976. június 18-i ajánlás szövegéről 1976. december 20-án tájékoztatta a Szerződő Feleket abból a célból, hogy az ajánlás 1976. december 31-étől kezdődően hatályba léphessen; mivel következésképpen 1977. július 1-jén az ajánlás elfogadottnak tekintendő, ha senki nem emelt kifogást annak egy része vagy egésze ellen;mivel az ajánlás egyetlen része ellen sem emeltek kifogást,A KÖVETKEZŐKÉPPEN HATÁROZOTT:Egyetlen cikkA Vámegyüttműködési Tanácsnak az áruk vámtarifákban történő osztályozására vonatkozó nómenklatúra módosítására irányuló 1976. június 18-i ajánlását 1978. január 1-jétől kezdődő alkalmazással a Tanács elfogadja.Kelt Luxembourgban, 1977. június 14-én.a Tanács részérőlaz elnökT. Benn--------------------------------------------------


title: A Bizottság (EU) 2016/1915 határozata (2016. október 27.) az ágazati mezőgazdasági jogszabályokból eredő egyes kiadásoknak az Egyesült Királyság részéről euróban történő kifizetéséről szóló (EU) 2015/2300 határozat módosításáról (az értesítés a C(2016) 6807. számú dokumentummal történt)

text:
               1.11.2016

               HU

               Az Európai Unió Hivatalos Lapja

               L 296/13

         A BIZOTTSÁG (EU) 2016/1915 HATÁROZATA
   (2016. október 27.)
   az ágazati mezőgazdasági jogszabályokból eredő egyes kiadásoknak az Egyesült Királyság részéről euróban történő kifizetéséről szóló (EU) 2015/2300 határozat módosításáról

         (az értesítés a C(2016) 6807. számú dokumentummal történt)

   (Csak az angol nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 108. cikkére,
   mivel:

               (1)

               Az 1306/2013/EU rendelet 108. cikke előírja, hogy abban az esetben, ha valamely euróövezeten kívüli tagállam olyan döntést hoz, amelynek értelmében az ágazati mezőgazdasági jogszabályokból eredő kiadásokat nem saját nemzeti valutájában, hanem euróban fizeti ki, a tagállam intézkedéseket tesz annak érdekében, hogy az euro használata ne jelentsen rendszeres előnyt a nemzeti pénznem használatához képest.

               (2)

               A Bizottság (EU) 2015/2300 határozata (2) az ágazati mezőgazdasági jogszabályokból eredő egyes kiadásoknak az Egyesült Királyság részéről euróban történő kifizetéséről

               (3)

               2016. augusztus 25-én az Egyesült Királyság értesítette a Bizottságot arról, hogy ki kívánja terjeszteni ezen intézkedések körét a tejtermelés csökkentéséhez nyújtott támogatásra és a tejtermelőknek és az egyéb állattenyésztési ágazatok gazdálkodóinak nyújtandó kivételes alkalmazkodási támogatásra.

               (4)

               Az értesítés értelmében ezekre a támogatási programokra is alkalmazni kell az (EU) 2015/2300 határozatban annak megelőzésére hozott intézkedéseket, hogy az euro használata ne jelentsen rendszeres előnyt a nemzeti valuta használatához képest. Az (EU) 2015/2300 határozatot tehát e határozatnak megfelelően módosítani kell,

         ELFOGADTA EZT A HATÁROZATOT:
   1. cikk
   Az (EU) 2015/2300 határozat mellékletében található táblázat vége a következő két sorral egészül ki.

                  „A tejtermelés csökkentéséhez nyújtott támogatás

                  (EU) 2016/1612 felhatalmazáson alapuló rendelet

                  A tejtermelőknek és az egyéb állattenyésztési ágazatok gazdálkodóinak nyújtandó kivételes alkalmazkodási támogatás

                  (EU) 2016/1613 felhatalmazáson alapuló rendelet”

   2. cikk
   Ennek a határozatnak Nagy-Britannia és Észak-Írország Egyesült Királysága a címzettje.

      Kelt Brüsszelben, 2016. október 27-én.

            a Bizottság részéről

         Phil HOGAN

            a Bizottság tagja

      (1)  HL L 347., 2013.12.20., 549. o.

      (2)  A Bizottság 2015. december 8-i (EU) 2015/2300 határozata az ágazati mezőgazdasági jogszabályokból eredő egyes kiadásoknak az Egyesült Királyság részéről euróban történő kifizetéséről (HL L 324., 2015.12.10., 35. o.).


title: A Tanács 2005/221/KKBP határozata (2005. március 14.) a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, és a 2004/306/EK határozat hatályon kívül helyezéséről

text:
               16.3.2005

               HU

               Az Európai Unió Hivatalos Lapja

               L 69/64

      A TANÁCS 2005/221/KKBP HATÁROZATA

   (2005. március 14.)
   a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, és a 2004/306/EK határozat hatályon kívül helyezéséről
   AZ EURÓPAI UNIÓ TANÁCSA,
   tekintettel a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló, 2001. december 27-i 2580/2001/EK rendeletre (1), és különösen annak 2. cikke (3) bekezdésére,
   mivel:

               (1)

               A Tanács 2004. április 2-án elfogadta a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról szóló 2004/306/EK határozatot (2).

               (2)

               Kívánatos elfogadni azon személyek, csoportok és szervezetek naprakésszé tett listáját, akikre, illetve amelyekre a 2580/2001/EK rendelet vonatkozik,

         A KÖVETKEZŐKÉPPEN HATÁROZOTT:
   1. cikk
   A 2580/2001/EK rendelet 2. cikkének (3) bekezdésében meghatározott lista a következő:

               1.

               SZEMÉLYEK

                           1.

                           ABOU, Rabah Naami (más néven Naami Hamza; más néven Mihoubi Faycal; más néven Fellah Ahmed; más néven Dafri Rèmi Lahdi), született: 1966.2.1., Algír (Algéria), (az al-Takfir és az al-Hidzsra tagja)

                           2.

                           ABOUD, Maisi (más néven „a svájci Abderrahmane”), született: 1964.10.17., Algír (Algéria),(az al-Takfir és az al-Hidzsra tagja)

                           3.

                           AL-MUGHASSIL, Ahmad Ibrahim (más néven ABU OMRAN; más néven AL-MUGHASSIL, Ahmed Ibrahim), született: 1967.6.26., Qatif-Bab al Shamal, Szaúd-Arábia; szaúdi állampolgár

                           4.

                           AL-NASSER, Abdelkarim Hussein Mohamed, született: Al Ihsa, Szaúd-Arábia; szaúdi állampolgár

                           5.

                           AL YACOUB, Ibrahim Salih Mohammed, született: 1966.10.16., Tarut, Szaúd-Arábia; szaúdi állampolgár

                           6.

                           ARIOUA, Azzedine, született: 1960.11.20., Constantine (Algéria) (az al-Takfir és az al-Hidzsra tagja)

                           7.

                           ARIOUA, Kamel (más néven Lamine Kamel), született: 1969.8.18., Constantine (Algéria) (az al-Takfir és az al-Hidzsra tagja)

                           8.

                           ASLI, Mohamed (más néven Dahmane Mohamed), született: 1975.5.13., Ain Taya (Algéria) (az al-Takfir és az al-Hidzsra tagja)

                           9.

                           ASLI, Rabah, született: 1975.5.13., Ain Taya (Algéria) (az al-Takfir és az al-Hidzsra tagja)

                           10.

                           ATWA, Ali (más néven BOUSLIM, Ammar Mansour; más néven SALIM, Hassan Rostom), Libanon, született: 1960., Libanon; libanoni állampolgár

                           11.

                           DARIB, Noureddine (más néven Carreto; más néven Zitoun Mourad), született: 1972.2.1., Algéria (az al-Takfir és az al-Hidzsra tagja

                           12.

                           DJABALI, Abderrahmane (más néven Touil), született: 1970.6.1., Algéria (az al-Takfir és az al-Hidzsra tagja)

                           13.

                           EL-HOORIE, Ali Saed Bin Ali (más néven AL-HOURI, Ali Saed Bin Ali; más néven EL-HOURI, Ali Saed Bin Ali), született: 1965.7.10. vagy 1965.7.11., El Dibabiya, Szaúd-Arábia; szaúdi állampolgár

                           14.

                           FAHAS, Sofiane Yacine, született: 1971.9.10., Algír (Algéria) (az al-Takfir és az al-Hidzsra tagja)

                           15.

                           IZZ-AL-DIN, Hasan (más néven GARBAYA, AHMED; más néven SA-ID; más néven SALWWAN, Samir), Libanon, született: 1963., Libanon, libanoni állampolgár

                           16.

                           LASSASSI, Saber (más néven Mimiche), született: 1970.11.30., Constantine (Algéria) (az al-Takfir és az al-Hidzsra tagja)

                           17.

                           MOHAMMED, Khalid Shaikh (más néven ALI, Salem; más néven BIN KHALID, Fahd Bin Adballah; más néven HENIN, Ashraf Refaat Nabith; más néven WADOOD, Khalid Adbul), született: 1965.4.14. vagy 1964.3.1., Pakisztán, útlevélszám: 488555

                           18.

                           MOKTARI, Fateh (más néven Ferdi Omar), született: 1974.12.26., Hussein Dey (Algéria) (az al-Takfir és az al-Hidzsra tagja)

                           19.

                           MUGHNIYAH, Imad Fa'iz (más néven MUGHNIYAH, Imad Fayiz),a Hezbollah magas beosztású hírszerző tisztje, született: 1962.12.7., Tayr Dibba, Libanon, útlevélszám: 432298 (Libanon)

                           20.

                           NOUARA, Farid, született: 1973.11.25., Algír (Algéria) (az al-Takfir és az al-Hidzsra tagja)

                           21.

                           RESSOUS, Hoari (más néven Hallasa Farid), született: 1968.9.11., Algír (Algéria) (az al-Takfir és az al-Hidzsra tagja)

                           22.

                           SEDKAOUI, Noureddine (más néven Nounou), született: 1963.6.23., Algír (Algéria) (az al-Takfir és az al-Hidzsra tagja)

                           23.

                           SELMANI, Abdelghani (más néven Gano), született: 1974.6.14., Algír (Algéria) (az al-Takfir és az al-Hidzsra tagja)

                           24.

                           SENOUCI, Sofiane, született: 1971.4.15., Hussein Dey (Algéria) (az al-Takfir és az al-Hidzsra tagja)

                           25.

                           SISON, Jose Maria (más néven Armando Liwanag; más néven Joma, az NPA vezetője), született: 1939.2.08., Cabugao, Fülöp-szigetek

                           26.

                           TINGUALI, Mohammed (más néven Mouh di Kouba), született: 1964.4.21., Blinda (Algéria) (az al-Takfir és az al-Hidzsra tagja)

               2.

               CSOPORTOK ÉS SZERVEZETEK

                           1.

                           Abu Nidal Szervezet (ANO) (más néven Fatah-Forradalmi Tanács, Arab Forradalmi Brigádok, Fekete Szeptember és Szocialista Muzulmánok Forradalmi Szervezete)

                           2.

                           Al-Aqsa Mártírjainak Brigádja

                           3.

                           Al-Aqsa e.V.

                           4.

                           Al-Takfir és al-Hidzsra

                           5.

                           Aum Shinrikyo (más néven AUM, más néven Aum Legfelsőbb Igazság, más néven Aleph)

                           6.

                           Babbar Khalsa

                           7.

                           Gama’a al-Islamiyya (Iszlám Csoport) (más néven Al-Gama’a al-Islamiyya, IG)

                           8.

                           Nagy Iszlám Keleti Harci Front (Great Islamic Eastern Warriors Front – BDA-C

                           9.

                           Hamász (ide tartozik a Hamas-Izz al-Din al-Qassem)

                           10.

                           Alapítvány a Szent Föld Felszabadításáért és Fejlesztéséért (Holy Land Foundation for Relief and Development)

                           11.

                           Ifjú Szikek Nemzetközi Szövetsége (International Sikh Youth Federation – ISYF)

                           12.

                           Kahane Chai (Kach)

                           13.

                           Kurd Munkáspárt (PKK), (más néven KADEK; más néven KONGRA-GEL)

                           14.

                           Lashkar e Tayyaba (LET)/Pashan-e-Ahle Hadis

                           15.

                           Mudzsaheddin-e Khalq Szervezet (MEK vagy MKO) [az Iráni Ellenállás Nemzeti Tanács (National Council of Resistance of Iran – NCRI) kivételével], (más néven az Iráni Nemzeti Felszabadítási Hadsereg (NLA, a MEK katonai szárnya), Iráni Népi Mudzsaheddin (PMOI), Muzulmán Iráni Diákok Társasága)

                           16.

                           Nemzeti Felszabadítási Hadsereg (Ejército de Liberación Nacional)

                           17.

                           Új Néphadsereg (NPA), Fülöp-szigetek, Sison Jose Maria C.-hez kapcsolódik (más néven Armando Liwanag; más néven Joma, az NPA vezetője)

                           18.

                           Palesztin Felszabadítási Front (Palestine Liberation Front – PLF)

                           19.

                           Palesztin Iszlám Dzsihád (Palestinian Islamic Jihad – PIJ)

                           20.

                           Népi Front Palesztina Felszabadításért – PFLP

                           21.

                           Népi Front Palesztina Felszabadításért – Főparancsnokság (más néven PFLP-General Command, más néven PFLP-GC)

                           22.

                           Kolumbiai Forradalmi Fegyveres Erők (Fuerzas armadas revolucionarias de Columbia – FARC)

                           23.

                           Forradalmi Népi Felszabadítási Hadsereg/Front/Párt (DHKP/C) (más néven Devrimci Sol (Forradalmi Baloldal), Dev Sol)

                           24.

                           Fényes Ösvény (Sendero Luminoso – SL)

                           25.

                           Stichting Al Aqsa (más néven Stichting Al Aqsa Nederland, más néven Al Aqsa Nederland)

                           26.

                           Kolumbiai Egyesült Önvédelmi Erők (Autodefensas Unidas de Colombia – AUC)

         2. cikk
   A 2004/306/EK határozat hatályát veszti.
   3. cikk
   Ezt a határozatot az Európai Unió Hivatalos Lapjában ki kell hirdetni.
   Ez a határozat kihirdetésének napján lép hatályba.

      Kelt Brüsszelben, 2005. március 14-én.

            a Tanács részéről

            az elnök

         F. BODEN

      (1)  HL L 344., 2001.12.28., 70. o. A 745/2003/EK bizottsági rendelettel (HL L 106., 2003.4.29., 22. o.) módosított rendelet.

      (2)  HL L 99., 2004.4.3., 28. o.


title: 2013/275/EU: A Tanács határozata ( 2013. június 10. ) az audiovizuális előadásokról szóló pekingi szerződésnek az Európai Unió nevében történő aláírásáról

text:
               12.6.2013

               HU

               Az Európai Unió Hivatalos Lapja

               L 160/1

      A TANÁCS HATÁROZATA

   (2013. június 10.)
   az audiovizuális előadásokról szóló pekingi szerződésnek az Európai Unió nevében történő aláírásáról
   (2013/275/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére, összefüggésben 218. cikkének (5) bekezdésével,
   tekintettel az Európai Bizottság javaslatára,
   mivel:

               (1)

               A Tanács 2000. november 7-én felhatalmazta a Bizottságot, hogy a Szellemi Tulajdon Világszervezetének (WIPO) keretében tárgyalásokat folytasson, hogy biztosítsa a 2000. december 7–20. között Genfben tartott diplomáciai konferencián az Európai Közösség részvételét abból a célból, hogy létrehozza az előadóművészeknek az audiovizuális előadásaikra vonatkozó jogait védelmező okmányt.

               (2)

               A 2012. június 20–26. között Pekingben tartott, újból összehívott diplomáciai konferencián folytatott tárgyalások sikeresen lezárultak, és 2012. június 24-én elfogadták a WIPO audiovizuális előadásokról szóló pekingi szerződését (a továbbiakban: a pekingi szerződés).

               (3)

               A pekingi szerződés olyan új nemzetközi szabályokat állapít meg a szomszédos jogok terén, amelyek célja az előadóművészek megfelelő védelmének és díjazásának biztosítása.

               (4)

               A pekingi szerződés elfogadását követően egy évig áll nyitva aláírásra bármely jogosult fél számára.

               (5)

               Az Unió kizárólagos hatáskörrel rendelkezik a pekingi szerződés számos olyan rendelkezését illetően, ahol a vonatkozó uniós jogszabályok már elfogadásra kerültek. Ezért a pekingi szerződést – feltételezve a megkötését – az Unió nevében kell aláírni.

               (6)

               A pekingi szerződés aláírásával az Unió nem fog megosztott hatásköröket gyakorolni, ezért fennmarad a tagállami illetékesség a pekingi szerződésben szereplő azon területeken, amelyek nem érintik a közös szabályokat, illetve nem módosítják ezek hatályát,

         ELFOGADTA EZT A HATÁROZATOT:
   1. cikk
   A WIPO audiovizuális előadásokról szóló pekingi szerződésének (a továbbiakban: a pekingi szerződés) az Unió nevében történő aláírására a Tanács felhatalmazást ad, feltételezve a szerződés megkötését (1).
   2. cikk
   A Tanács elnöke felhatalmazást kap, hogy kijelölje a pekingi szerződésnek az Unió nevében történő aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Luxembourgban, 2013. június 10-én.

            a Tanács részéről

            az elnök

         L. VARADKAR

      (1)  A pekingi szerződés szövegét a megkötéséről szóló határozattal együtt teszik közzé.


title: 2009/511/EK: A Tanács határozata ( 2009. június 22. ) az Európai Közösség és az Egyesült Arab Emírségek közötti, a légi szolgáltatások bizonyos kérdéseiről szóló megállapodás megkötéséről

text:
               3.7.2009

               HU

               Az Európai Unió Hivatalos Lapja

               L 173/5

      A TANÁCS HATÁROZATA

   (2009. június 22.)
   az Európai Közösség és az Egyesült Arab Emírségek közötti, a légi szolgáltatások bizonyos kérdéseiről szóló megállapodás megkötéséről
   (2009/511/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, összefüggésben 300. cikke (2) bekezdése első albekezdésének első mondatával, valamint 300. cikke (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott az Egyesült Arab Emírségekkel egy, a légi közlekedés bizonyos kérdéseiről szóló megállapodás (2) megkötéséről, összhangban a Bizottságot a meglévő kétoldalú megállapodások egyes rendelkezéseinek közösségi megállapodással való felváltása céljából harmadik országokkal folytatandó tárgyalások kezdeményezésére felhatalmazó tanácsi határozat mellékletében foglalt mechanizmusokkal és irányelvekkel.

               (3)

               A megállapodást a 2008/87/EK tanácsi határozattal (3) összhangban történő későbbi megkötésére is figyelemmel 2007. november 30-án a Közösség nevében aláírták.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és az Egyesült Arab Emírségek közötti, a légi szolgáltatások bizonyos kérdéseiről szóló megállapodást a Közösség nevében a Tanács jóváhagyja.
   2. cikk
   A Tanács elnöke engedélyt kap arra, hogy kijelölje a megállapodás 9. cikkének (1) bekezdésében előírt értesítés megtételére felhatalmazott személy(eke)t.

      Kelt Luxembourgban, 2009. június 22-én.

            a Tanács részéről

            az elnök

         J. ŠEBESTA

      (1)  HL C 66 E., 2009.3.20., 84. o.

      (2)  HL L 28., 2008.2.1., 21. o.

      (3)  HL L 28., 2008.2.1., 20. o.


title: A Tanács (EU) 2015/632 határozata (2015. április 20.) a kőolaj- és a kőolajtermék-ellátás nehézségei esetén a primer energiahordozók felhasználásának csökkentésére vonatkozó közösségi célkitűzés meghatározásáról szóló 77/706/EGK határozat, valamint a 77/706/EGK határozat végrehajtására vonatkozó részletes szabályok megállapításáról szóló 79/639/EGK bizottsági határozat hatályon kívül helyezéséről

text:
               23.4.2015

               HU

               Az Európai Unió Hivatalos Lapja

               L 104/12

         A TANÁCS (EU) 2015/632 HATÁROZATA
   (2015. április 20.)
   a kőolaj- és a kőolajtermék-ellátás nehézségei esetén a primer energiahordozók felhasználásának csökkentésére vonatkozó közösségi célkitűzés meghatározásáról szóló 77/706/EGK határozat, valamint a 77/706/EGK határozat végrehajtására vonatkozó részletes szabályok megállapításáról szóló 79/639/EGK bizottsági határozat hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 122. cikke (1) bekezdésére,
   tekintettel az Európai Bizottság javaslatára,
   mivel:

               (1)

               A Tanács a 77/706/EGK határozatában (1) úgy döntött, hogy létrehoz egy mechanizmust a kőolaj- és kőolajtermék-ellátásban felmerülő nehézségek esetén a primer energiahordozók fogyasztásának csökkentésére szolgáló közösségi cél kitűzésére.

               (2)

               A Bizottság a 79/639/EGK határozatában (2) részletes szabályokat állapított meg a 77/706/EGK tanácsi határozat végrehajtásához.

               (3)

               A 77/706/EGK és a 79/639/EGK határozat komplex eljárásokat állapít meg, amelyek jelentős adminisztratív terheket – többek között különféle jelentéstételi kötelezettségeket – rónak a tagállamokra és a Bizottságra is. Ezeket az eljárásokat nem alkalmazták a gyakorlatban.

               (4)

               A kőolaj- és kőolajtermék-ellátásban felmerülő zavarok esetén a biztonsági készletek felszabadítása gyorsan és hatékonyan pótolhatja a hiányzó mennyiséget, anélkül hogy megzavarná a gazdasági tevékenységet vagy akadályozná a mobilitást. Ezért most a biztonsági készletek tekintendők az ellátási zavarokra való reagálás fő eszközének.

               (5)

               Ezenkívül a 2009/119/EK tanácsi irányelv (3) megerősített keretet hozott létre a kőolajkészletekhez, biztosítva rendelkezésre állásukat és fizikai elérhetőségüket, valamint eljárásokat állapítva meg felhasználásukhoz.

               (6)

               A 2009/119/EK irányelv kötelezi a tagállamokat arra is, hogy eljárásokkal rendelkezzenek a fogyasztás általános vagy egyedi jelleggel történő korlátozására, többek között oly módon, hogy az adott kőolajtermék vonatkozásában az ellátást elsőbbségi jelleggel a fogyasztók meghatározott csoportjának garantálják.

               (7)

               A Bizottság célravezető és hatásos szabályozás programja rendszeresen felülvizsgálja az uniós jogi aktusokat, azzal a céllal, hogy az egyszerűsítés és a szabályozási terhek csökkentésének lehetőségeit azonosítsa.

               (8)

               A 77/706/EGK és a 79/639/EGK határozatot ezért hatályon kívül kell helyezni,

         ELFOGADTA EZT A HATÁROZATOT:
   1. cikk
   A 77/706/EGK és a 79/639/EGK határozat hatályát veszti.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Luxemburgban, 2015. április 20-án.

            a Tanács részéről

            az elnök

         J. DŪKLAVS

      (1)  A Tanács 77/706/EGK határozata (1977. november 7.) a kőolaj- és a kőolajtermék-ellátás nehézségei esetén a primer energiahordozók felhasználásának csökkentésére vonatkozó közösségi célkitűzés meghatározásáról (HL L 292., 1977.11.16., 9. o.).

      (2)  A Bizottság 79/639/EGK határozata (1979. június 15.) a Tanács 77/706/EGK határozatának végrehajtására vonatkozó részletes szabályok megállapításáról (HL L 183., 1979.7.19., 1. o.).

      (3)  A Tanács 2009/119/EK irányelve (2009. szeptember 14.) a tagállamok minimális kőolaj- és/vagy kőolajtermék-készletezési kötelezettségéről (HL L 265., 2009.10.9., 9. o.).


title: 2011/691/CFSP: A Tanács 2011/691/KKBP határozata ( 2011. október 17. ) az Európai Unió koszovói különleges képviselője megbízatásának meghosszabbításáról

text:
               18.10.2011

               HU

               Az Európai Unió Hivatalos Lapja

               L 271/48

         A TANÁCS 2011/691/KKBP HATÁROZATA
   (2011. október 17.)
   az Európai Unió koszovói (1) különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2008. február 4-én elfogadta az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépést (2), valamint a 2008/123/KKBP együttes fellépést (3), amellyel Pieter FEITH-et nevezte ki az Európai Unió koszovói különleges képviselőjévé (EUKK).

               (2)

               A Tanács 2011. május 5-én elfogadta a 2011/270/KKBP határozatot (4), amellyel 2011. július 31-ig Fernando GENTILINI-t nevezte ki koszovói EUKK-nak.

               (3)

               A Tanács 2011. július 28-án elfogadta a 2011/478/KKBP határozatot (5), amellyel 2011. szeptember 30-ig meghosszabbította az EUKK megbízatását.

               (4)

               Az EUKK megbízatását 2012. január 31-ig meg kell hosszabbítani.

               (5)

               Az EUKK a megbízatását olyan helyzetben látja el, amely rosszabbodhat, és veszélyeztetheti az Unió külső tevékenységének a Szerződés 21. cikkében meghatározott célkitűzéseinek elérését,

         ELFOGADTA EZT A HATÁROZATOT:
   1. cikk
   A 2011/270/KKBP határozat a következőképpen módosul:

               1.

               az 1. cikk helyébe a következő szöveg lép:
               „1. cikk
               Az Európai Unió különleges képviselője
               A Tanács Fernando GENTILINI-t 2011. május 1-jétől2012. január 31-ig az Európai Unió koszovói különleges képviselőjévé (a továbbiakban: az EUKK) nevezi ki. Az EUKK megbízatása hamarabb is megszüntethető, amennyiben a Tanács az Unió külügyi és biztonságpolitikai főképviselőjének (a továbbiakban: a főképviselő) javaslata alapján így határoz.”;

               2.

               az 5. cikk (1) bekezdésének helyébe a következő szöveg lép:
               „(1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2011. május 1-jétől2011. szeptember 30-ig terjedő időszakra 690 000 EUR.
               Az EUKK megbízatásával kapcsolatos kiadások fedezésére szánt pénzügyi referenciaösszeg a 2011. október 1-jétől2012. január 31-ig terjedő időszakra 770 000 EUR.”

         2. cikk
   Hatálybalépés
   Ez a határozat az elfogadásának napján lép hatályba.
   Ezt a határozatot 2011. október 1-jétől kell alkalmazni.

      Kelt Brüsszelben, 2011. október 17-én.

            a Tanács részéről

            az elnök

         M. DOWGIELEWICZ

      (1)  Az ENSZ Biztonsági Tanácsának 1244 (1999) sz. határozata szerint.

      (2)  HL L 42., 2008.2.16., 92. o.

      (3)  HL L 42., 2008.2.16., 88. o.

      (4)  HL L 119., 2011.5.7., 12. o.

      (5)  HL L 197., 2011.7.29., 12. o.


title: 2012/94/Euratom: A Tanács határozata ( 2011. december 19. ) az Európai Atomenergia-közösség nukleáris kutatási és képzési tevékenységekre vonatkozó keretprogramjának (2012–2013) végrehajtására irányuló, közvetett cselekvések útján megvalósuló egyedi programról

text:
               18.2.2012

               HU

               Az Európai Unió Hivatalos Lapja

               L 47/33

         A TANÁCS HATÁROZATA
   (2011. december 19.)
   az Európai Atomenergia-közösség nukleáris kutatási és képzési tevékenységekre vonatkozó keretprogramjának (2012–2013) végrehajtására irányuló, közvetett cselekvések útján megvalósuló egyedi programról
   (2012/94/Euratom)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 7. cikkére,
   tekintettel az Európai Bizottságnak a Tudományos és Műszaki Bizottsággal folytatott konzultációt követően benyújtott javaslatára,
   tekintettel az Európai Parlament véleményére (1),
   tekintettel az Európai Gazdasági és Szociális Bizottság véleményére (2),
   mivel:

               (1)

               Az együttes tagállami és európai erőfeszítések a kutatás és a képzés területén alapvető fontosságúak az európai gazdasági növekedés és a polgárok jólétének biztosítása szempontjából.

               (2)

               Az Európai Atomenergia-közösség nukleáris kutatási és képzési tevékenységekre vonatkozó keretprogramjáról (2012–2013) szóló, 2011. december 19-i 2012/93/Euratom tanácsi határozatnak (3) megfelelően a keretprogramot (a továbbiakban: a keretprogram) olyan egyedi programokon keresztül kell végrehajtani, amelyek részletes szabályokat állapítanak meg a végrehajtásra vonatkozóan, rögzítik időtartamukat és előírják a szükségesnek ítélt eszközöket.

               (3)

               A keretprogram kétféle tevékenységet foglal magában: egyrészt a fúziósenergia-kutatás, valamint az atommaghasadás, a nukleáris biztonság és a sugárvédelem kutatása területén végzett közvetett cselekvéseket, másrészt pedig a Közös Kutatóközpont (JRC) tevékenységeihez kapcsolódó közvetlen cselekvéseket a nukleáris hulladék kezelése, a környezeti hatások, valamint a biztonság és a védelem területén, különösen nukleáris eseményekkel összefüggésben, és figyelembe véve a korábbi tapasztalatokból levont tanulságokat. A közvetett cselekvések végrehajtására ezen egyedi program révén kerül sor.

               (4)

               Erre az egyedi programra alkalmazni kell a keretprogramnak a vállalkozások, a kutatóközpontok és az egyetemek részvételére és a kutatási eredmények terjesztésére vonatkozó szabályait.

               (5)

               A Szerződés 101. cikkének megfelelően a Közösség nemzetközi megállapodásokat kötött a nukleáris kutatás területén, és a Közösségnek a nemzetközi kutatóközösségen belüli további integrálása érdekében továbbra is törekedni kell a nemzetközi kutatási együttműködés megerősítésére. A kétoldalú nemzetközi együttműködés a Közösség és harmadik országok között létrejött együttműködési megállapodások alkotta szilárd jogi kereten alapul. A keretprogram alapvető fontosságú e megállapodások végrehajtása szempontjából. Ezért indokolt, hogy ez az egyedi program nyitva álljon azon országok részvétele előtt, amelyek erre a célra megállapodásokat kötöttek, továbbá a projektek szintjén, a kölcsönös előnyök elve alapján nyitva álljon harmadik országok szervezeteinek és a tudományos együttműködést szolgáló nemzetközi szervezetek részvételére is.

               (6)

               Ez az egyedi program várhatóan hozzájárul a fenntartható fejlődés előmozdításához és a megfelelő biztonsági kultúra fenntartásának biztosításához.

               (7)

               Ezen egyedi program pénzgazdálkodásának hatékony és eredményes voltáról, valamint e program végrehajtásáról hatékonyan és felhasználóbarát módon kell gondoskodni, egyúttal jogbiztonságot és a programhoz valamennyi résztvevőnek hozzáférést nyújtva, összhangban az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelettel (4) és az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelettel (5).

               (8)

               A szabálytalanságok és a csalás megelőzése érdekében megfelelő – az Unió pénzügyi érdekeivel arányos – intézkedéseket kell hozni mind az odaítélt pénzügyi támogatás, mind felhasználása hatékonyságának nyomon követésére. Az 1605/2002/EK, Euratom rendelettel, a 2342/2002/EK, Euratom rendelettel, az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelettel (6), az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról szóló, 1996. november 11-i 2185/96/Euratom, EK tanácsi rendelettel (7), valamint az Európai Csalás Elleni Hivatal (OLAF) által lefolytatott vizsgálatokról szóló, 1999. május 25-i 1073/1999/EK európai parlamenti és tanácsi rendelettel (8) összhangban meg kell tenni a szükséges lépéseket az elveszett, tévesen kifizetett vagy helytelenül felhasznált összegek visszaszerzésére.

               (9)

               Az Unió általános költségvetésében ezen egyedi program minden egyes tématerületéhez külön költségvetési tételnek kell tartoznia.

               (10)

               Az ezen egyedi program keretében végzett kutatási tevékenységek során tiszteletben kell tartani az etikai alapelveket, beleértve az Európai Unió Alapjogi Chartájában szereplőket is,

         ELFOGADTA EZT A HATÁROZATOT:
   1. cikk
   A Tanács a 2012. január 1-jétől2013. december 31-ig tartó időszakra elfogadja az Európai Atomenergia-közösség nukleáris kutatási és képzési tevékenységekre vonatkozó keretprogramjának (2012–2013) végrehajtására irányuló, közvetett cselekvések útján megvalósuló egyedi programot (a továbbiakban: az egyedi program).
   2. cikk
   Az egyedi program a nukleáris energiával kapcsolatos kutatási és képzési tevékenységeket támogatja, a következő tématerületeken végzett közvetett kutatási cselekvések teljes körére kiterjedően:

               a)

               fúziósenergia-kutatás (ideértve a nemzetközi termonukleáris kísérleti reaktort (ITER) is);

               b)

               az atommaghasadás, a nukleáris biztonság és a sugárvédelem területén végzett kutatás.

         Az e cikkben említett tevékenységek célkitűzéseit és irányvonalait a melléklet tartalmazza.
   3. cikk
   A 2012/93/Euratom határozat 3. cikkével összhangban az egyedi program végrehajtására fordítható maximális összeg 2 327 054 000 EUR, amelyből legfeljebb 15 % a Bizottság igazgatási kiadásait fedezi. Ez az összeg a következőképpen oszlik meg:

               a)

               fúziósenergia-kutatás

               2 208 809 000 EUR;

               b)

               az atommaghasadás, a nukleáris biztonság és a sugárvédelem területén végzett kutatás

               118 245 000 EUR.

         4. cikk
   Az egyedi program keretében valamennyi kutatási tevékenységet az etikai alapelveknek megfelelően kell végrehajtani.
   5. cikk
   (1)   Az egyedi programot a 2012/93/Euratom határozat II. mellékletében meghatározott finanszírozási rendszerek igénybevételével kell végrehajtani.
   (2)   Erre az egyedi programra alkalmazni kell az Európai Atomenergia-közösség keretprogramjának (2012–2013) közvetett cselekvései esetében a vállalkozások, a kutatóközpontok és az egyetemek részvételére, valamint a kutatási eredmények terjesztésére vonatkozó szabályok megállapításáról szóló, 2011. december 19-i 139/2012/Euratom rendeletben (9) foglalt, a közvetett cselekvések tekintetében a vállalkozások, a kutatóközpontok és az egyetemek részvételét és a kutatási eredmények terjesztését szabályozó rendelkezéseket.
   6. cikk
   (1)   A Bizottság az egyedi program végrehajtására éves munkaprogramot dolgoz ki, amelyben részletesebben meghatározza a mellékletben kitűzött célokat és tudományos és technológiai prioritásokat, a pályázati felhívások egyes témái esetében alkalmazandó finanszírozási rendszereket, valamint a végrehajtás ütemezését.
   (2)   A munkaprogramban figyelembe kell venni a tagállamok, a társult államok, valamint az európai és a nemzetközi szervezetek által végzett kapcsolódó kutatási tevékenységeket. A munkaprogramot szükség szerint aktualizálni kell.
   (3)   A munkaprogramban elő kell írni az egyes finanszírozási rendszerek alapján benyújtott, közvetett cselekvésekre irányuló pályázatok elbírálásának és a projektek kiválasztásának kritériumait. Ezeknek a kritériumoknak a következőkre kell irányulniuk: a kiválóság, a hatás és a végrehajtás. A munkaprogram ezeket a követelményeket részletesebben is meghatározhatja és kiegészítheti, továbbá súlyokat és küszöbértékeket állapíthat meg.
   (4)   A munkaprogram megjelölhet:

               a)

               olyan szervezeteket, amelyek tagdíjat kapnak;

               b)

               konkrét jogalanyok tevékenységének támogatására irányuló cselekvéseket.

         7. cikk
   (1)   Az egyedi program végrehajtásáért a Bizottság felelős.
   (2)   A Bizottságot az egyedi program végrehajtásában egy tanácsadó bizottság segíti. E bizottság tagjai a bizottság napirendjén szereplő különböző témáknak megfelelően változhatnak. A maghasadással összefüggő kérdésekben a bizottság összetételére, valamint a rá vonatkozó működési és eljárási szabályokra a közösségi kutatási, fejlesztési és demonstrációs tevékenységek igazgatásával és összehangolásával kapcsolatos struktúrákról és eljárásokról szóló, 1984. június 29-i 84/338/Euratom, ESZAK, EGK tanácsi határozatban (10) foglaltak az irányadók. A magfúzióval összefüggésben az említett kérdésekre a fúziós program tanácsadó bizottságának felállításáról szóló, 1980. december 16-i tanácsi határozatban (11) foglaltak az irányadók.
   (3)   A Bizottság rendszeresen tájékoztatja a bizottságot az egyedi program végrehajtásának előrehaladásáról, és kellő időben tájékoztatást ad az ezen egyedi program keretében javasolt vagy finanszírozott valamennyi cselekvésről.
   8. cikk
   A Bizottság az egyedi program alá tartozó területeken végrehajtott tevékenységek tekintetében intézkedik a 2012/93/Euratom határozat 6. cikkében előírt független nyomon követés, értékelés és felülvizsgálat elvégzéséről.
   9. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Kelt Brüsszelben, 2011. december 19-én.

            a Tanács részéről

            az elnök

         M. KOROLEC

      (1)  2011. november 15-i vélemény (a Hivatalos Lapban még nem tették közzé). Nem kötelező konzultációt követően adott vélemény.

      (2)  HL C 318., 2011.10.29., 127. o. Nem kötelező konzultációt követően adott vélemény.

      (3)  Lásd e Hivatalos Lap 25 oldalát.

      (4)  HL L 248., 2002.9.16., 1. o.

      (5)  HL L 357., 2002.12.31., 1. o.

      (6)  HL L 312., 1995.12.23., 1. o.

      (7)  HL L 292., 1996.11.15., 2. o.

      (8)  HL L 136., 1999.5.31., 1. o.

      (9)  Lásd e Hivatalos Lap 1 oldalát.

      (10)  HL L 177., 1984.7.4., 25. o.

      (11)  Nem került közzétételre.

      MELLÉKLET

         TUDOMÁNYOS ÉS TECHNOLÓGIAI CÉLKITŰZÉSEK, A TÉMÁK ÉS A TEVÉKENYSÉGEK IRÁNYVONALAI

      I.   KUTATÁSI TÉMATERÜLETEK
      I.A.   Fúziósenergia-kutatás

         Általános célkitűzés

      Megteremteni az olyan reaktor-prototípusok létrehozásához szükséges tudásalapot, amelyekre építve biztonságos, fenntartható, környezetbarát és gazdaságilag életképes erőművek hozhatók létre, és ennek egyik jelentős lépéseként megvalósítani az ITER-t.

         Tevékenységek

      1.   Az ITER megvalósítása
      A Közösség, mint az ITER-nek otthont adó fél, különleges felelősséget visel a nemzetközi ITER-szervezeten belül, és vezető szerepet tölt be különösen a szervezet irányítása, az igazgatás és a munkaerő-felvétel, valamint az általános technikai és igazgatási támogatás tekintetében.
      A Közösség félként való részvétele az ITER-ben kiterjed az ITER telephelyén szükséges felszerelés és berendezések felépítéséhez való hozzájárulásra és a projektnek az építés közbeni támogatására.
      Az ITER megépülését lehetővé tevő K+F-tevékenységekre a fúziós társulások keretében, európai ipari vállalkozások részvételével kerül sor. E tevékenységek magukban foglalják a komponensek és a rendszerek kifejlesztését és tesztelését is.
      2.   K+F az ITER üzemének előkészítéséhez
      A fizika és a technológia területére vonatkozó célzott program szolgálja majd az ITER-rel kapcsolatos döntések végleges formába öntését és az ITER gyors üzembe állításának előkészítését. A program végrehajtására összehangolt kísérleti, elméleti és modellezési tevékenységek révén, a JET létesítményei és egyéb releváns kísérleti és számítástechnikai eszközök alkalmazásával kerül sor. A program biztosítani fogja, hogy Európa kellő befolyással legyen az ITER-projektre, és elő fogja készíteni azt a jelentős szerepet, amelyet Európa az ITER hasznosításában be hivatott tölteni. A programnak része:

                  —

                  az ITER működéséhez szükséges kulcsfontosságú speciális technológiák értékelése a JET-továbbfejlesztések hasznosításán keresztül (az ITER-hez készített első fal, fűtőrendszerek, diagnosztika),

                  —

                  az ITER üzemi forgatókönyveinek meghatározása a JET-en és egyéb létesítményeken végzett célzott kísérletek és összehangolt modellezési tevékenységek segítségével.

            3.   Korlátozott terjedelmű technológiai tevékenység a DEMO előkészítéséhez
      A DEMO erőmű engedélyezéséhez, felépítéséhez és üzeméhez szükséges kulcsfontosságú technológiákat és anyagokat a fúziós társulások és az ipari szereplők továbbfejlesztik annak érdekében, hogy az ITER-ben teszteljék őket, és hogy az európai ipart képessé tegyék a DEMO felépítésére és a jövőbeli fúziós erőművek kifejlesztésére. A következő tevékenységek végrehajtására kerül sor:

                  —

                  a műszaki validálási és műszaki tervezési tevékenységekkel (EVEDA) foglalkozó speciális projektcsoport munkájának folytatása a fúziós erőmű anyagainak tesztelésére szolgáló nemzetközi fúziósanyag-besugárzó berendezés (IFMIF) megépítésének előkészítése érdekében,

                  —

                  alacsony aktivitású és a sugárzásnak ellenálló anyagok kifejlesztése, besugárzásvizsgálata és modellezése; a fúziós erőmű működéséhez szükséges kulcsfontosságú technológiák, többek között a köpenyek kifejlesztése; a DEMO-hoz kapcsolódó koncepciótervek elkészítésére irányuló tevékenységek, beleértve a biztonsági és a környezeti vonatkozásokat is.

            4.   Hosszabb távú K+F-tevékenység
      Azokra a tevékenységekre építve, amelyek kifejezetten az ITER-hez és a DEMO-hoz kapcsolódnak, az egyedi program fejleszteni fogja a szakértelmet és bővíteni fogja a tudásbázist a jövő fúziós erőművei szempontjából stratégiailag fontos területeken. Ezek a kutatási tevékenységek növelni fogják a fúziós energia műszaki megvalósíthatóságát és gazdasági életképességét. A keretprogram egyedi cselekvései keretében az alábbi területeken kerül sor korlátozott terjedelmű tevékenységre:

                  —

                  a mágneses plazmaösszetartás továbbfejlesztett koncepcióinak tanulmányozása, beleértve a sztellarátorokét is. A munka a Wendelstein 7-X sztellarátor üzemeltetésének előkészítésére, a meglévő eszközöknek a kísérleti adatbázisok bővítése érdekében történő felhasználására és e konfigurációk jövőbeli perspektíváinak értékelésére fog összpontosulni,

                  —

                  végső célként a fúziós reaktorplazma mélyreható megértésére irányuló kísérleti, elméleti és további modellezési tevékenység,

                  —

                  a fúziós energiatermelés társadalomtudományi vetületeinek és gazdaságtanának tanulmányozása, valamint a fúzióval kapcsolatos lakossági tudatosság és tájékozottság növelésére irányuló cselekvések.

            5.   Humánerőforrás, oktatás és képzés – az „ITER-nemzedék” létrehozása
      Az ITER azonnali és középtávú igényeit és a fúziós folyamatok fejlesztését egyaránt szem előtt tartva a megfelelő humánerőforrás és a fúzió tématerületén belüli magas szintű együttműködés az alábbiak révén lesz biztosítva:

                  —

                  az egyedi programban részt vevő szervezetek közötti kutatói mobilitás támogatása a kutatási tevékenységek közötti együttműködés és integráció fokozása, valamint a nemzetközi együttműködés elősegítése érdekében,

                  —

                  mérnökök és kutatók posztgraduális és posztdoktori szintű, magas színvonalú képzése, beleértve a létesítmények képzési platformként való használatát, célirányos szemináriumok és műhelytalálkozók szervezését, valamint a felsőoktatási intézmények közötti együttműködés elősegítését is.

            6.   Infrastruktúra
      Az ITER Európában történő – az ITER-szervezet adta nemzetközi kereten belüli – megvalósításával bővülni fognak az új, jelentős európai dimenzióval rendelkező kutatási infrastruktúrák.
      7.   Technológiaátadás, vállalkozások részvétele és innováció
      Az ITER új, rugalmasabb szervezeti struktúrát igényel annak érdekében, hogy az általa előidézett innováció és technológiai fejlődés hamar alkalmazásra találhasson az iparban, és ezáltal az európai ipar versenyképesebbé válhasson. Ezt a célt a következők fogják szolgálni:

                  —

                  az innováció és az érintett egyetemekkel, kutatóintézetekkel és ipari vállalkozásokkal való know-how csere előmozdítása, beleértve az ITER-szervezettel és a Fusion for Energy európai közös vállalkozással megvalósított megfelelő együttműködést is (az ágazati partnereknek a vonatkozó uniós közbeszerzési szabályoknak megfelelően egyenlő részvételi lehetőséget biztosítva),

                  —

                  új szabadalmak létrehozásának ösztönzése,

                  —

                  a fúziós technológiai útiterv és a humánerőforrás-fejlesztési kezdeményezések kidolgozásán dolgozó – az innovációval és az új termékek létrehozására és új szolgáltatások nyújtására kínálkozó lehetőségekkel kiemelten foglalkozó – Fúziósenergia-ipari Innovációs Fórum előmozdítása.

            I.B.   Atommaghasadás, nukleáris biztonság és sugárvédelem

         Általános célkitűzés

      Szilárd tudományos és műszaki alapokat teremteni a hosszú élettartamú radioaktív hulladék biztonságosabb kezelésére vonatkozó gyakorlati fejlesztés felgyorsítása érdekében, a nukleáris energia erőforrás- és költséghatékony hasznosításához való hozzájárulás mellett fokozni a biztonságot, és megbízható és társadalmilag elfogadott rendszert biztosítani az embernek és a környezetnek az ionizáló sugárzással szembeni védelmére.

         Tevékenységek

      Az atommaghasadást, a biztonságot és a sugárvédelmet érintő közvetett cselekvésekre az alábbiakban részletezett öt főbb területen kerül sor. Tekintve, hogy a nukleáris biztonságra helyezett fokozott hangsúly hozzájárul a nukleáris kutatás új irányának meghatározásához, a lehető legnagyobb figyelmet kapja majd a létesítménybiztonság, a sugárvédelem (az orvosi alkalmazásokat is beleértve) és a kockázatértékelés területe. Fontos összefüggések vannak az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjáról (2007–2013) szóló, 2006. december 18-i 1982/2006/EK európai parlamenti és tanácsi határozattal (1) elfogadott hetedik uniós keretprogram keretében folytatott kutatással, különösen az energiaügy, az európai szabványok, az oktatás és a képzés, a környezetvédelem, az egészségügy, az anyagtudomány, az irányítás, a közös infrastruktúrák, valamint a biztonsági és védelmi kultúra területén. A nemzetközi együttműködés a kutatási tevékenységek számos területén ösztönzést kap majd – különös tekintettel a nukleáris létesítmények biztonságára –, méghozzá azon releváns technikai, illetve az érdekelt feleket bevonó fórumokkal együttműködésben, amelyeket a 2012/93/Euratom határozat I. mellékletének I.B. pontja az atommaghasadással, nukleáris biztonsággal és sugárvédelemmel kapcsolatos tevékenységeihez tartozó indokolásban tartalmaz.
      1.   A végső radioaktív hulladék kezelése
      A mélységi tárolók tervezésével kapcsolatos műszaki tanulmányok és demonstrációk a végrehajtás előkészítése érdekében és az üzembiztonság garantálása mellett. A hulladék keletkezésétől az elhelyezésig történő hulladékkezeléshez kapcsolódó legfontosabb kérdésekről kialakítandó közös európai álláspont alátámasztása érdekében: tanulmányok készítése, melyek jobb ismeretekkel szolgálnak a hulladékról, és arról, hogy miként viselkednek a hulladékok az idő múlásával; átfogó módszertanok kidolgozása a teljesítmény és a biztonság értékelésére; a lakossági fogadtatáshoz kapcsolódó politikai és társadalmi kérdések vizsgálata és egyéb tevékenységek.
      2.   Reaktorrendszerek
      Az általános célt tiszteletben tartva, az Európában működő valamennyi reaktorrendszer (beleértve az üzemanyag-ciklusú létesítményeket is), illetve – amennyiben a nukleáris biztonsággal kapcsolatos széles körű európai szakértelem biztosítása érdekében szükséges – a jövőben esetlegesen alkalmazásra kerülő reaktortípusok biztonságos működését biztosítani hivatott kutatások, kizárólag a biztonsági szempontokra összpontosítva. Ebbe beletartozik az erőművek élettartambecslése és irányítása, a biztonsági kultúra (az emberi és a szervezési hiba kockázatának minimálisra csökkentése), a fejlett biztonságértékelési módszerek, a numerikus szimulációs eszközök, a műszerek és vezérlés, valamint a súlyos balesetek megelőzése és hatásainak enyhítése, a tudásmenedzsment optimalizálására és a szakértelem fenntartására irányuló kapcsolódó tevékenységekkel kiegészítve.
      A tevékenységek között szerepelnek alapkutatási és kulcsfontosságú horizontális kutatási tevékenységek (például az anyagtudomány területén) (2), továbbá a jövő reaktorainak és az üzemanyagciklus valamennyi szempontjának – például a particionálásnak és a transzmutációnak – a tanulmányozása, mégpedig a biztonsági szempontokra való kizárólagos összpontosítás mellett.
      3.   Sugárvédelem
      E területen az alábbiak állnak majd a tevékenységek középpontjában:

                  —

                  a hosszan tartó alacsony sugárterhelés egészségi kockázatainak az egyéni variabilitásra is kiterjedő jobb számszerűsítése epidemiológiai tanulmányok és a mechanizmusoknak sejtbiológiai és molekuláris biológiai kutatásokkal való jobb megértése révén,

                  —

                  a sugárzás orvosi alkalmazásai biztonságának és hatékonyságának fokozása új technológiai fejlesztésekkel és az alkalmazások előnyei és kockázatai közötti megfelelő egyensúly elérésével,

                  —

                  a vészhelyzetek és a baleseteket követő helyzetek kezelése következetességének és integrációjának javítása Európában közös eszközök és stratégiák kifejlesztése és hatékonyságuk működési körülmények közötti demonstrálása révén,

                  —

                  amennyiben szükséges, az egyéb területeken végzett nemzeti kutatási tevékenységek hatékonyabb integrálása.

            4.   Infrastruktúra
      Amennyiben ez főként a kritikus tömeg elérése érdekében egyértelmű értéktöbbletet jelent Európának, a fenti tématerületek bármelyikében szükséges kulcsfontosságú kutatási infrastruktúrák tervezésének, átalakításának, építésének és/vagy üzemeltetésének támogatása, beleértve a meglévő és a majdani infrastruktúrákhoz való megfelelő hozzáférésnek az egyes kutatók és a kutatócsoportok számára történő megkönnyítését is.
      5.   Humánerőforrás és képzés (3)

      A nemzeti programok összehangolása, továbbá a nukleáris tudomány és technológia általános képzési igényeinek különféle eszközökkel – köztük a rövid távon eredményeket hozó és versenyképességi jellegű eszközökkel – való kielégítése a humánerőforrások valamennyi tématerületen történő általános támogatásának részeként. Ennek része a kurzusok és képzési hálózatok támogatása, az olyan intézkedések ösztönzése, amelyekkel az ágazat vonzóbbá tehető a fiatal tudósok és mérnökök számára, valamint az uniós oktatási intézmények közötti koordináció javítása, amivel biztosítható a képesítések egyenértékűsége valamennyi tagállamban.
      II.   ETIKAI SZEMPONTOK
      Ezen egyedi program és a belőle eredő kutatási tevékenységek végrehajtása során tiszteletben kell tartani az etikai alapelveket. Ide tartoznak többek között az Európai Unió Alapjogi Chartájában foglalt elvek, beleértve a következőket: az emberi méltóság és az emberi élet védelme, a személyes adatok és a magánélet védelme, valamint az állatok és a környezet védelme a közösségi jognak és a vonatkozó nemzetközi egyezmények, útmutatások és magatartási kódexek – köztük a Helsinki Nyilatkozat, az Európa Tanácsnak az emberi jogokról és a biogyógyászatról szóló, 1997. április 4-én Oviedóban aláírt egyezménye és kiegészítő jegyzőkönyvei, az ENSZ gyermekjogi egyezménye, az UNESCO által elfogadott, az emberi génállományról és az emberi jogokról szóló egyetemes nyilatkozat, a biológiai és toxinfegyverek betiltásáról szóló ENSZ-egyezmény, az élelmiszer- és mezőgazdasági felhasználású növényi genetikai erőforrásokról szóló nemzetközi szerződés és az Egészségügyi Világszervezet vonatkozó határozatai – legújabb változatának megfelelően.
      Figyelembe kell venni továbbá a biotechnológia etikai vonatkozásaival foglalkozó európai tanácsadó csoport véleményeit (1991–1997), valamint a tudomány és az új technológiák etikájával foglalkozó európai csoport véleményeit (1998-tól).
      A szubszidiaritás elvének megfelelően és a megközelítések Európában tapasztalható sokféleségére figyelemmel a kutatási projektek résztvevői kötelesek betartani azon országok hatályos jogszabályait, előírásait és etikai szabályait, amelyekben a kutatást végzik. A nemzeti rendelkezéseket minden esetben alkalmazni kell, és amennyiben egy kutatás egy tagállamban vagy egy másik országban tilos, közösségi forrásból nem támogatható ilyen kutatás végzése e tagállamban vagy országban.
      Ahol ez előírás, a kutatási projekteket megvalósító személyek a KTF-tevékenységek megkezdése előtt kötelesek megszerezni az illetékes nemzeti vagy helyi etikai bizottságok jóváhagyását. A Bizottság következetesen etikai szempontú felülvizsgálatnak veti alá az etikailag érzékeny kérdésekre irányuló, illetőleg az etikai vonatkozásokkal nem kielégítő módon foglalkozó pályázatokat. Egyedi esetekben etikai felülvizsgálat a projekt végrehajtása idején is végezhető.
      Az Európai Unió működéséről szóló szerződés 13. cikke előírja, hogy az Uniónak és a tagállamoknak az uniós politikák, és ezen belül a kutatáspolitika kialakítása és végrehajtása során teljes mértékben figyelembe kell vennie az állatok kíméletére vonatkozó követelményeket. A kísérleti és egyéb tudományos célokra felhasznált állatok védelmére vonatkozó tagállami törvényi, rendeleti és közigazgatási rendelkezések közelítéséről szóló, 1986. november 24-i 86/609/EGK tanácsi irányelv (4) megköveteli, hogy a kísérleteket úgy tervezzék meg, hogy ezek során a kísérleti állatok ne szenvedjenek nélkülözést, és hogy e kísérletek ne okozzanak szükségtelen fájdalmat és szenvedést; hogy minél kevesebb állat használatát igényeljék; hogy a neurofiziológiailag legkevésbé érzékeny állatokat vegyék igénybe; és a lehető legkevesebb fájdalmat, szenvedést, nélkülözést vagy maradandó károsodást okozzák. Állatok genetikai örökségének megváltoztatása és állatok klónozása csak etikailag indokolt célok érdekében és az állatok kíméletét, valamint a biológiai sokféleség alapelveinek tiszteletben tartását biztosító körülmények között mérlegelhető. Ezen egyedi program végrehajtása során az esetleges fejlemények figyelembevétele érdekében a Bizottság rendszeresen figyelemmel kíséri a tudományos előrehaladást, valamint a nemzeti és nemzetközi rendelkezéseket.

         (1)  HL L 412., 2006.12.30., 1. o.

         (2)  Szem előtt tartva, hogy a felderítő kutatás támogatása a tudomány és a technológia valamennyi területén az Európai Kutatási Tanács feladata.

         (3)  Szem előtt tartva, hogy a kutatói mobilitást a tudomány és a technológia valamennyi területét tekintve az uniós keretprogram „Emberek” programja hivatott biztosítani.

         (4)  HL L 358., 1986.12.18., 1. o.


title: Az Európai Parlament (EU) 2016/1554 határozata (2016. április 28.) az Európai Képzési Alapítvány 2014-es pénzügyi évre vonatkozó elszámolása lezárásáról

text:
               14.9.2016

               HU

               Az Európai Unió Hivatalos Lapja

               L 246/329

         AZ EURÓPAI PARLAMENT (EU) 2016/1554 HATÁROZATA
   (2016. április 28.)
   az Európai Képzési Alapítvány 2014-es pénzügyi évre vonatkozó elszámolása lezárásáról
   AZ EURÓPAI PARLAMENT,

               —

               tekintettel az Európai Képzési Alapítvány 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Képzési Alapítvány 2014-es pénzügyi évre vonatkozó éves beszámolójáról szóló jelentésére, az Alapítvány válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel az alapítványnak a 2014-es pénzügyi évre szóló költségvetés végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0071/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Képzési Alapítvány létrehozásáról szóló, 2008. december 16-i 1339/2008/EK európai parlamenti és tanácsi rendeletre (4) és különösen annak 17. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A8-0116/2016),

               1.

               megállapítja, hogy az Európai Képzési Alapítvány végleges éves beszámolója megegyezik a számvevőszéki jelentés mellékletében szereplővel;

               2.

               jóváhagyja az Európai Képzési Alapítvány 2014-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot az Európai Képzési Alapítvány igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 266. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 354., 2008.12.31., 82. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: A Végrehajtó Bizottság határozata (1999. április 28.) a vízummal ellátható okmányok kézikönyvének összeállításáról (SCH/Com-ex (99) 14)

text:
Fontos jogi nyilatkozat

|

41999D0014

Hivatalos Lap L 239 , 22/09/2000 o. 0298 - 0298

		A végrehajtó Bizottság határozata(1999. április 28.)a vízummal ellátható okmányok kézikönyvének összeállításáról(SCH/Com-ex (99) 14)A Végrehajtó Bizottság 1998. december 16-án, Berlinben tartott ülésén olyan kézikönyv összeállításáról határozott, amely tartalmazza a vízummal ellátható okmányokat (SCH/Com-ex (98) 56).A kézikönyv az alábbi részeket fogja tartalmazni:I. rész | Vízummal ellátható útiokmányok |II. rész | Külföldiek schengeni államok által kiállított vízummal ellátható útlevelei |III. rész | Nemzetközi szervezetek által kiállított útiokmányok listája |IV. rész | Az eredeti okmányok másolatait tartalmazó okmánytár fokozatos összeállítása |V. rész | Ismert fiktív útlevelekre vonatkozó információk |A Végrehajtó Bizottság tudomásul veszi azt a tényt, hogy az 1998. december 16-án átadott I. részen (Vízummal ellátható útiokmányok) kívül mára már a II., III. és V. rész is rendelkezésre áll (lásd a mellékletet [1]).Ez annyit jelent, hogy a vízummal ellátható okmányokról szóló kézikönyv lényeges részei rendelkezésre állnak. Az eredeti okmányok másolatait tartalmazó okmánytár fokozatos összeállítása az Európai Unió keretében történik. Felhasználható az Interpol által kiadott, eredeti okmányokról szóló kézikönyv is.Az I. rész aktualizált változatát, valamint a II., III. és V. részeket a külföldi diplomáciai és konzuli képviseletek rendelkezésére bocsátják. Ezenfelül el lehet küldeni ezeket határellenőrző hatóságoknak és olyan más szerveknek is, amelyek az idegenrendészeti jogszabályokkal kapcsolatos kérdésekkel foglalkoznak.1999. július 1-jétől kezdve a vízummal ellátható okmányokról szóló kézikönyv meglévő részeit szükség szerint – pl. háromhavonta – aktualizálni kell.Luxembourg, 1999. április 28.az elnökC. H. Schapper[1] SCH/Com-ex (98) 56.--------------------------------------------------


title: A Tanács (EU) 2017/594 határozata (2017. március 21.) az egyrészről az Európai Közösségek és tagállamai, valamint másrészről az Üzbég Köztársaság közötti partnerség létrehozásáról szóló partnerségi és együttműködési megállapodáshoz csatolt, a kétoldalú textilkereskedelmi megállapodás lejártára tekintettel a megállapodás rendelkezéseinek a kétoldalú textilkereskedelemre történő kiterjesztéséről szóló jegyzőkönyv megkötéséről

text:
               28.3.2017

               HU

               Az Európai Unió Hivatalos Lapja

               L 81/1

         A TANÁCS (EU) 2017/594 HATÁROZATA
   (2017. március 21.)
   az egyrészről az Európai Közösségek és tagállamai, valamint másrészről az Üzbég Köztársaság közötti partnerség létrehozásáról szóló partnerségi és együttműködési megállapodáshoz csatolt, a kétoldalú textilkereskedelmi megállapodás lejártára tekintettel a megállapodás rendelkezéseinek a kétoldalú textilkereskedelemre történő kiterjesztéséről szóló jegyzőkönyv megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (6) bekezdése a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A Tanács 2010. június 9-én felhatalmazta a Bizottságot, hogy az egyrészről az Európai Közösségek és tagállamai, valamint másrészről az Üzbég Köztársaság közötti partnerség létrehozásáról szóló partnerségi és együttműködési megállapodás (2) (a továbbiakban: a megállapodás) módosítása céljából tárgyalásokat kezdeményezzen az Üzbég Köztársasággal annak érdekében, hogy az egyéb árucikkekkel folytatott kereskedelemre alkalmazandó elveket hivatalosan kiterjesszék a textiltermékek kereskedelmére is. A tárgyalások sikeresen lezárultak, és a felek 2010. július 1-jén parafálták a megállapodást módosító jegyzőkönyvet, amely elhagyja a 16. cikket és az arra történő valamennyi utalást.

               (2)

               A tárgyalások keretében a felek megállapodtak abban, hogy elhagynak egy 1998-ban hatályát vesztett technikai jellegű rendelkezést, valamint az erre hivatkozó megfelelő mellékletet.

               (3)

               A 2011/250/EU tanácsi határozattal (3) összhangban az egyrészről az Európai Közösségek és tagállamai, valamint másrészről az Üzbég Köztársaság közötti partnerség létrehozásáról szóló partnerségi és együttműködési megállapodáshoz csatolt, a kétoldalú textilkereskedelmi megállapodás lejártára tekintettel a megállapodás rendelkezéseinek a kétoldalú textilkereskedelemre történő kiterjesztéséről szóló jegyzőkönyvet (a továbbiakban: a jegyzőkönyv) 2011. április 7-én aláírták.

               (4)

               A jegyzőkönyvet meg kell kötni,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és tagállamaik, valamint másrészről az Üzbég Köztársaság közötti partnerség létrehozásáról szóló partnerségi és együttműködési megállapodáshoz csatolt, a kétoldalú textilkereskedelmi megállapodás lejártára tekintettel a megállapodás rendelkezéseinek a kétoldalú textilkereskedelemre történő kiterjesztéséről szóló jegyzőkönyvet a Tanács az Unió nevében jóváhagyja (4).
   A jegyzőkönyv szövegét csatolták e határozathoz.
   2. cikk
   A Tanács elnöke az Európai Unió nevében megteszi a jegyzőkönyv 2. cikkében előírt értesítést.
   3. cikk
   Ez a határozat elfogadásának napján lép hatályba.

      Kelt Brüsszelben, 2017. március 21-én.

            a Tanács részéről

            az elnök

         E. SCICLUNA

      (1)  Az egyetértés dátuma: 2016. 12. 14.

      (2)  HL L 229., 1999.8.31., 3. o.

      (3)  HL L 106., 2011. 4.27., 1. o.

      (4)  A jegyzőkönyv hatálybalépésének napját a Tanács Főtitkársága az Európai Unió Hivatalos Lapjában közzéteszi.


title: A Tanács (EU) 2016/1210 határozata (2016. július 18.) az egyrészről az Európai Közösségek és tagállamaik, másrészről az Azerbajdzsán Köztársaság közötti partnerségi és együttműködési megállapodáshoz csatolt, az Azerbajdzsán Köztársaság uniós programokban való részvételét szabályozó általános elvekre vonatkozó, az Európai Unió és az Azerbajdzsán Köztársaság közötti keretmegállapodásról szóló jegyzőkönyv megkötéséről

text:
               26.7.2016

               HU

               Az Európai Unió Hivatalos Lapja

               L 199/1

         A TANÁCS (EU) 2016/1210 HATÁROZATA
   (2016. július 18.)
   az egyrészről az Európai Közösségek és tagállamaik, másrészről az Azerbajdzsán Köztársaság közötti partnerségi és együttműködési megállapodáshoz csatolt, az Azerbajdzsán Köztársaság uniós programokban való részvételét szabályozó általános elvekre vonatkozó, az Európai Unió és az Azerbajdzsán Köztársaság közötti keretmegállapodásról szóló jegyzőkönyv megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak a 212. cikkére, összefüggésben a 218. cikke (6) bekezdése második albekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               Az egyrészről az Európai Közösségek és tagállamaik, másrészről az Azerbajdzsán Köztársaság közötti partnerségi és együttműködési megállapodáshoz csatolt, az Azerbajdzsán Köztársaság uniós programokban való részvételét szabályozó általános elvekre vonatkozó, az Európai Unió és az Azerbajdzsán Köztársaság közötti keretmegállapodásról szóló jegyzőkönyvet (a továbbiakban: a jegyzőkönyv) az Unió nevében 2014. június 14-én aláírták.

               (2)

               A jegyzőkönyv célja, hogy meghatározza mindazokat a pénzügyi és technikai szabályokat, amelyek lehetővé teszik, hogy az Azerbajdzsán Köztársaság részt vegyen bizonyos uniós programokban. A jegyzőkönyv által létrehozott horizontális keret a gazdasági, pénzügyi és technikai együttműködésre vonatkozó olyan intézkedés, amely lehetővé teszi az Unió által a különböző uniós programok keretében biztosított – különösen pénzügyi – támogatáshoz való hozzájutást. A keret csak azokra az uniós programokra vonatkozik, amelyek tekintetében az azokat létrehozó jogalkotási aktusok rendelkeznek az Azerbajdzsán Köztársaság részvételének lehetőségéről. Ezért a jegyzőkönyv megkötése nem jár a programok által érintett különböző ágazati szakpolitikákra vonatkozó hatáskörök gyakorlásával; e hatásköröket az ilyen programok létrehozásakor gyakorolják.

               (3)

               A jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és tagállamaik, másrészről az Azerbajdzsán Köztársaság közötti partnerségi és együttműködési megállapodáshoz csatolt, az Azerbajdzsán Köztársaság uniós programokban való részvételét szabályozó általános elvekre vonatkozó, az Európai Unió és az Azerbajdzsán Köztársaság közötti keretmegállapodásról szóló jegyzőkönyvet (a továbbiakban: a jegyzőkönyv) az Unió nevében a Tanács jóváhagyja. (2)

   2. cikk
   A jegyzőkönyv 10. cikkében előírt értesítést az Unió nevében a Tanács elnöke teszi meg. (3)

   3. cikk
   Ez a határozat az elfogadásának napján lép hatályba.

      Kelt Brüsszelben, 2016. július 18-án.

            a Tanács részéről

            az elnök

         F. MOGHERINI

      (1)  2016. július 6-i egyetértés (a Hivatalos Lapban még nem tették közzé).

      (2)  A jegyzőkönyvet a HL-ben (HL L 19., 2015.1.24., 4. o.) hirdették ki az aláírásról szóló határozattal együtt.

      (3)  A jegyzőkönyv hatálybalépésének időpontját a Tanács Főtitkársága közzéteszi az Európai Unió Hivatalos Lapjában.